Suid Afrikaanse Nuus Thread - Page 161 - Stormfront
Page 161 of 226 « First < 61 111 147 148 149 150 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 211 > Last »
06-29-2007, 03:18 AM #1601
Dina, 2 makkers kry lewenslank
Kaapstad. – “Jaloersbokkie. Jaloersbokkie. Swaar sal jy kry!”
Dié bekende sokkietreffer is gister buite die hofselle van die Kaapse hooggeregshof deur honderde hofgangers aan Dina Rodrigues (26) gesing kort nadat sy uit die hofselle hier in ’n voertuig gelei is en na die gevangenis geneem is.
Sy en twee van haar makkers is lewenslank tronk toe gestuur ná die moord op baba Jordan-Leigh Norton.
Die Burger het verneem dat sy die volgende 25 jaar van haar lewe in óf ’n blommetjies- of denimrok, waarskynlik in die baba-afdeling of wassery van óf die berugte Pollsmoor- óf Worcester-gevangenis, moet deurbring.
Mnr. Lukas Muntingh, koördineerder van die Civil Socie- ty Prison Reform Initiative, het gister bevestig een van dié tronke is haar voorland omdat dit die enigste vir vroue in die provinsie is.
Volgens hom is Pollsmoor se vroue-afdeling reeds 156% oorvol, terwyl Worcester 73% vol is. Die departement van korrektiewe dienste wou nie kommentaar lewer nie.
Mnr. James Selfe, DA- woordvoerder vir korrektiewe dienste, het intussen aan Health 24 gesê Rodrigues sal nou gewoond daaraan moet raak om 07:00 soggens op te staan, pap, koffie of sap vir ontbyt te eet en haar heeldag met rehabilitasieprogramme besig te hou.
Omstreeks 15:00 sal sy haar aandete van ses snye brood en drinkgoed ontvang, voordat sy tot die volgende oggend aan die genade van haar selmaats oorgelaat word.
Intussen het ’n oorverdowende handeklappery uit die volgepakte openbare galery in hof 1 gister weergalm toe regter Basheer Waglay vir Rodrigues saam met Sipho Mfazwe (35) en Mongezi Bobotyane (26) lewenslank tronk toe gestuur het.
Zanethemba Gwada (20) en Bonginkosi Sigenu (18) sal weens hul jeug elk effektief 15 jaar boet.
Rodrigues het met gebolde wange, ’n verslae gesigsuitdrukking en oë duidelik vol trane haar lot aangeluister.
06-29-2007, 03:40 AM #1602
Lewenslank ná hy sy suster verkrag
Hy het in trane uitgebars, sy trouring vir sy vrou gegee en die trappies na die selle een vir een afgestap terwyl sy snikke in die hof weerklink het.
Toe het die tronkdeur agter hom toegeslaan.
Dít was die begin van ’n 26-jarige man van Daspoort, in die weste van Pretoria, se lewenslange vonnis nadat hy sy aanneemsussie verkrag het.
Die trane het oor sy wange begin rol kort nadat regter Ronnie Bosielo hom gister in die Pretoriase hooggeregshof tot lewenslange tronkstraf vir ’n aanklag van verkragting en tien jaar vir ’n aanklag van onsedelike aanranding gevonnis het.
“Agge nee!” het die man geskree en sy gesig agter sy hande verberg.
Hy het tussen 1998 en 2002 sy sussie, vandat sy ’n skrale ses jaar oud was, verkrag en onsedelik aangerand.
“Ek kan nie beskryf wat ek gevoel het toe ek die foto’s van die meisie (nou 15) se beserings gesien het nie,” het Bosielo in sy uitspraak gesê.
“Dit het my koud en sprakeloos gelaat en is iets wat ek nie gedink het met ’n volwasse vrou, wat nog te sê met so ’n jong meisie, kan gebeur nie.
“Sy het beserings waarvan sy nooit weer sal herstel nie. Die emosionele skade is ’n letsel wat sal bly.”
Terwyl Bosielo die beserings beskryf het, het die man net sy kop geskud.
Die man se ontkenning van skuld, maar sy bekentenis dat hy sy sussie een keer gemolesteer het toe sy drie was, was vir Bosielo ’n probleem.
Die getuienis teen die beskuldigde was oorweldigend, maar steeds het hy hardkoppig voortgegaan en skuld ontken, het Bosielo gesê.
“Die beskuldigde toon geen berou vir dit wat hy aan die klaer gedoen het nie.
“Wat nog meer ontstellend is, is dat hy geen insig toon in die erns van die oortredings nie.
“Die feit dat dit nie ’n enkele insident was nie, maar oor vier of vyf jaar plaasgevind het, is nog ’n probleem.
“Die brutaliteit en wreedheid van die oortredings oortref die punt van normale menslike begrip,” het Bosielo gesê.
In gister se berig is adv. J.J. Strydom, vir die verdediging, onvolledig aangehaal toe hy die erns van die meisie se verkragting beskryf het.
Hy het gesê die appèlhof het vroeër beslis daar is grade van verkragting en lewenslange tronkstraf moet gereserveer word vir meer ernstige verkragtings soos deur bendes, wat nie dié verkragting insluit nie.
06-29-2007, 04:36 AM #1603
Potch-twis dreig oor naamborde
Potchefstroom. – Spanning oor die straatnaamveranderinge in dié stad is aan die toeneem met beskuldigings van onder meer rassisme en intimidasie wat heen en weer geslinger word.
Aksie Potchefstroom is op hul agterpote ná uitlatings van mnr. Kaizer Mohau, woordvoerder van die Potchefstroomse stadsraad, oor “rassisme en anargisme” vroeër dié week nadat verskeie straatnaamborde onder vandale deurgeloop het.
“Ons kan vandalisme nie goedkeur of steun nie, maar om terme soos rassisme en anargisme te opper, is onaanvaarbaar. Is die beskadiging van naamborde in Ikageng, Oewersig, Promosa en Dassierand dan ook rassisties van aard?’’ het prof. Theo Venter van Aksie Potchefstroom gevra.
Behalwe klagtes van die borde se beskadiging, is die polisie ook besig om ’n saak van intimidasie te ondersoek nadat mnr. Maphetle Maphetle, die burgemeester, ’n getikte dreigbrief gekry het.
Volgens Mohau bevat dié brief dreigemente “wat daarop neerkom dat indien die burgemeester nie binne 40 dae op hul versoeke reageer nie, sal die mense in Ikageng met hul lewens betaal”.
Mohau het in ’n verklaring gesê hoewel hulle nie bang is nie, word die aantygings in ’n baie ernstige lig beskou.
“Dit is snaaks: dié dreigemente kom net nadat die straatname verander is en vandale dit ook net daarna beskadig het,’’ het Mohau gesê.
Supt. Louis Jacobs, polisiewoordvoerder, het bevestig ’n klag van intimidasie word ondersoek.
“Die kringtelevisiekameras in die omgewing word intensief bestudeer vir verdere leidrade (oor die vandalisme). Verder is ons ook besig om die afkoms van die brief na te gaan,’’ het Jacobs gesê.
Beeld het vertroulik verneem die kringtelevisiekameras toon glo drie mans wat die borde beskadig. Daar word bespiegel dat hulle aan dieselfde groep behoort wat die dreigbrief aan die burgemeester en sy raad geskryf het. Jacobs kon dít nie bevestig nie.
06-29-2007, 04:37 AM #1604
Gestremde kind ‘rede vir stoeier se moorde’
Atlanta. – In die dae voordat die stoeier Chris Benoit sy vrou en sewejarige seuntjie vermoor en homself opgehang het, het die paartjie gestry oor of hy meer by die huis moet bly om na hul verstandelik gestremde seun om te sien, het ’n prokureur vir die stoeiliga gesê.
“Ek dink mens kan sê dat die onderwerp van die sorg vir daardie kind deel is van wat hul verhouding kompleks en moeilik gemaak het. Dit is iets waarmee hulle aanhoudend gesukkel het,” het mnr. Jerry McDevitt, prokureur vir World Wrestling Entertainment (WWE), eergister gesê.
Benoit se vrou het voorheen as Nancy Daus ook vir die WWE gestoei.
McDevitt het gesê die WWE het van die egpaar se vriende en familie verneem dat die Benoits gesuk*kel het met ’n skool om hul seun by in te skryf nadat hy onlangs kleuterskool voltooi het.
Hy het voorts gesê Benoit se vrou wou nie gehad het hy moes ophou stoei nie, maar “wou hê hy moet meer by die huis wees om vir die kind te sorg”.
Die kind het aan ’n seldsame mediese toestand, brose x-sindroom, gely. Volgens McDevitt is dit ’n oorerflike vorm van verstandelike gestremdheid wat met outisme gepaard kan gaan.
Die owerhede het gesê Benoit het die afgelope naweek sy vrou verwurg, sy seun versmoor en ’n Bybel langs hul lyke geplaas voordat hy homself met ’n oefenmasjien se kabel in hul huis opgehang het.
Geen motief vir die moorde, wat Maandag ontdek is, is nagelaat nie.
Anaboliese steroïde is in Benoit se huis gevind – wat die owerhede laat wonder het of die middels ’n rol in die tragedie gespeel het.
Sommige kenners glo steroïde veroorsaak paranoia, depressie en gewelddadige uitbarstings.
06-29-2007, 04:39 AM #1605
Metrolid skiet bankrower dood
’N Lid van die Tshwane- metropolisie wat van diens was, het gister ’n gewapende rower doodgeskiet wat saam met vier ander makkers ’n Eerste Nasionale Banktak in die noorde van Pretoria beroof het.
Dit is die vyfde tak van dié bank wat in minder as twee maande in Pretoria beroof is. Nog ’n ENB-tak is ook gister in Lenasia, suid van Johannesburg, beroof.
Mnr. William Baloyi, woordvoerder van die Tshwane-metropolisie, het gesê die metropolisielid was omstreeks 14:00 gister in die bank in die Wonderpark-winkelsentrum (in die noorde van Pretoria) toe een van die mans ’n wapen teen haar gedruk en haar selfoon en beursie geëis het. Sy het haar besittings oorhandig, waarna die rowers kliënte en bankpersoneel beveel het om plat te lê.
Ander kliënte is ook van hul persoonlike besittings besteel, het Baloyi gesê.
“Sy het besluit as ’n polisielid moet sy iets doen. Een van die rowers is doodgeskiet en die res het gevlug.
“Dit was baie dapper van haar en ons is baie trots dat sy probeer help het,” het Baloyi gesê.
Mnr. Xolisa Vapi, ENB se woordvoerder, het gesê die reëlmaat waarmee sulke aanvalle deesdae gebeur, is bekommerenswaardig. “Die probleem raak net erger. Ons is bekommerd oor die veiligheid van ons personeel en kliënte.
“Hulle (die rowers) skiet gewoonlik nie, beweeg in en uit en word selde gearresteer.
“Hulle is goed georganiseer,” het Vapi gesê.
In Gauteng loop ENB se takke die meeste in Pretoria en Johannesburg deur.
“Ons werk nou saam met die polisie om dié mense op te spoor en deel ons hulpbronne met hulle,” het Vapi gesê.
Die bank het nou selfs ’n trauma-eenheid vir personeellede op die been gebring om hulle te help om sulke voorvalle te verwerk.
Volgens hom word takke selfs meer as een keer beroof en vererger dit personeellede se spanning.
“Ons is bekommerd oor die geldelike verliese, maar ons personeel kom eerste. Hulle is ons grootste prioriteit.”
Kapt. Lucas Sithole, polisiewoordvoerder, het gesê die bank is van ’n ongenoemde bedrag beroof. Die ander verdagtes is nog soek.
Volgens hom word gister se voorval nie met die ander bankrooftogte verbind nie, maar sal alle moontlikhede ondersoek word.
Takke van ENB in Menlyn Retail Park, Montanapark, Gezina en Pretoria-Noord is ook die afgelope ruk beroof.
Vapi het ook gesê die gereeldheid waarmee rowers die afgelope ruk toegeslaan het, is hoër as verlede jaar.
06-29-2007, 04:41 AM #1606
Absa sal jou nooit jou PIN per e-pos vra
Kaapstad. - Absa stuur nie e-posse aan sy kliënte om persoonlike besonderhede te vra nie - moenie vir só 'n slenter val nie.
Dít is Absa se duidelike boodskap nadat dit aan die lig gekom het dat 'n e-pos die ronde doen wat Absa-kliënte vra om hul persoonlike bankbesonderhede oor die internet in te vul.
Die e-pos bevat Absa se logo, 'n skakel na 'n blad waar kliënte gevra word om hul toegangsnommer en PIN in te vul en 'n skakel na Absa se webwerf.
Volgens me. Phillippa-Jane Vermoter, Absa se woordvoerder, stuur hulle nie aan hul kliënte e-posse soos dié nie en moet kliënte geensins die e-posse se skakels volg nie.
Vermoter het gesê dié e-posslenter is nie net tot Absa beperk nie en dit steek gereeld kop uit. "Dit lyk na die ware Jakob. Hulle kopieer ons logo van ons webwerf."
06-29-2007, 04:57 AM #1607
Is dít hoe hulle dit gedoen het?
Ossewa ry en kleilat gooi. Dit was van die aktiwiteite waaraan dié groepie kinders van die SOS Children's Village in Mamelodi onlangs deelgeneem het tydens 'n besoek aan die Voortrekkermonument. Die besoek met die tema "nasionale simbole: maak dit jou eie" het gepoog om ander kulture aan ons kultuurerfenis bloot te stel.
06-29-2007, 05:01 AM #1608
Honger egpaar sê nee vir hulp
Op straat in die koue. Mnr. Christiaan Venter en sy vrou, Jenny, bly die afgelope agt maande reeds in Visagiestraat, naby die stadsaal van Pretoria.
Die hawelose egpaar van Pretoria wat verlede week in Beeld vertel het hoe honger hulle is, het ’n aanbod van die Helpende Hand-fonds om hulle weer op die been te help, van die hand gewys.
Mnr. Christiaan Venter en sy vrou, Jenny, het beweer hulle slaap snags op straat.
Volgens Christiaan, wat ook blind is, het hulle by verskeie welsynorganisasies om hulp aangeklop, maar is hulle weggewys omdat hy nie ’n permanente woonadres het nie.
Christiaan het egter werkers van die Helpende Hand-fonds, ’n inisiatief van die vakbond Solidariteit, verjaag toe hulle die twee met huisvesting en klere wou help, het me. Mariana Kriel, verbonde aan die fonds, gesê.
Volgens haar het Christiaan gesê hy sal nie sy knie voor God of mense buig nie.
“Die verhaal van die blinde Christiaan Venter en sy vriendin Jenny, wat sonder heenkome op die strate van Pretoria leef, het die harte van menige Pretorianers geraak.
“Die fonds het besluit om in te gryp nadat die kantoor Woensdagoggend oorval is deur oproepe van mense wat skenkings wou maak,” het Mariana gesê.
Albei sou by Genadeplaas, in die noorde van Pretoria, blyplek gekry het en skenkings sou vir nuwe klere en komberse sorg. “Christiaan het dit egter van die hand gewys,” het sy gesê.
Die paartjie het glo sowat drie weke gelede by ’n skuiling in die weste van Pretoria ingetrek, maar het ná drie dae vrywillig besluit om te loop.
Hulle is daar van kos en klere voorsien.
Albei kry pensioen.
“Dit is nie die eerste keer dat ons mense teëkom wat nie gehelp wil word nie. Ons wil net die publiek daaraan herinner om nie vir mense en kinders op straat geld te gee nie,” het Mariana gesê.
Skenkings wat weldoeners aan die fonds vir die Venters gedoen het, is aan ’n hulpbehoewende gesin van Carletonville geskenk.
06-30-2007, 05:03 AM #1609
Vrou weer in arres oor ‘bedrog’
Polokwane (Pietersburg). – ’n Vrou wat onlangs op bedrogklagtes van meer as R100 000 in die landdroshof verskyn het, is wéér gearresteer.
Me. Yvonne Beetge (40) is vroeër vandeesweek gearresteer op nóg ’n aanklag van bedrog.
Insp. Lesiba Ramoshaba, polisiewoordvoerder in Polokwane, sê die klag is rakende tjekbedrog.
Beetge wou glo met dié tjek betaal by ’n groot kettingklerewinkel in dié stad.
Ramoshaba sê sy het Woensdag vlugtig in die landdroshof verskyn en is vir sielkundige waarneming verwys. “Die hof het gesê sy moet behandeling kry omdat sy glo geestesongesteld is.” Hy kon nie sê waar sy opgeneem gaan word nie.
Beetge het in Mei op 18 ander aanklagte van bedrog verskyn waarop sy onskuldig gepleit het.
Dié klagtes hou verband met inkopietogte wat sy glo gedoen het met ’n bekende sakeman van die stad se kredietkaart. Beetge het beweer sy was verloof aan mnr. Willie van Tonder, die eienaar van Travelers Lodge. Van Tonder het aan Beeld gesê dís onsin.
Beetge het verlede jaar glo verskeie transaksies met Van Tonder se kredietkaart gedoen by onder meer ’n haarsalon, musiekwinkel en juweliers. Sy het na bewering ook R90 000 uit ’n kluis van Van Tonder geneem. Die transaksies is aangegaan terwyl Van Tonder in die hospitaal was waar hy behandel is nadat hy glo vergiftig is.
Beetge het in haar pleitverduideliking erken sy het Van Tonder se kredietkaart gebruik.
Dis nog onduidelik of die twee hofsake saam hanteer sal word.
Beetge verskyn weer op 24 Julie in die landdroshof op die 18 aanklagte. Sy het nie gister haar foon geantwoord nie.
07-01-2007, 06:16 AM #1610
Huise nou teiken van booswigte
’n Misdaadskok wag op Suid-Afrikaners wanneer die polisie die jaarlikse misdaadstatistiek oormôre bekend maak.
Alle aanduidings is dat huisrooftogte, een van die ergste verskrikkings, in sommige gebiede met tussen 50% en 100% toegeneem het.
Dr. Johan Burger, senior navorser van die Instituut vir Sekerheid- studies (ISS), sê daar is “duidelike aanduidings” dat huisrooftogte landwyd drasties toegeneem het.
Net in Witbank was daar onlangs veertig huisrooftogte binne twee weke.
Senior polisiebronne sê in ander gebiede in Mpumalanga, waaronder Secunda en Nelspruit, het huis- rooftogte met meer as 50% toe- geneem.
In KwaZulu-Natal is die “skrikwekkende toename van byna 100%” in huisrooftogte vir die polisie ’n reuse-bron van kommer.
Mnr. Hennie van Rooyen, ’n regspraktisyn wat opleiding plaaslik en in die buiteland vir speurders aanbied, sê dis ’n nasionale nood- krisis omdat mense nie meer veilig is in hul huise wat reeds soos tronke lyk nie.
“Sonsondergang beteken vir wetsgehoorsame burgers die aandklokreël. Jy bly binneshuis. Nou is hulle daar ook nie meer veilig nie,” sê Van Rooyen.
Alle aanduidings is dat verkrag- tings op kinders tussen die ouder- domme van twee tot veertien jaar in veral KwaZulu-Natal tot 80% hoër is as verlede jaar.
Adjunk- nasionale polisiekom- missaris André Pruis sê persentasies kan misleidend wees.
As ’n enkele misdaad verdubbel het, dui ’n 100% toename nie noodwendig op ’n krisis nie, sê hy.
Die polisie wil amptelik niks sê nie, maar enkele ligpunte word volgens kenners en senior polisielede verwag soos dat moord- en aanran- dingsyfers nie drasties van verlede jaar se syfers verskil nie.
Mnr. Anton Wiid, voorsitter van die nasionale forum wat kontant- en transitorooftogte bekamp, sê transitorooftogte het landwyd elke maand afgeneem sedert Julie verlede jaar, hoofsaaklik weens verskerpte polisie-optredes. In Januarie vanjaar was daar byvoorbeeld 27% minder transitorooftogte as dieselfde maand verlede jaar.
In KwaZulu-Natal het transito- rooftogte en bankrooftogte met byna 50% afgeneem, sê ’n senior polisie- bron.
Daarenteen het kitsbankrooftogte verdriedubbel. In die eerste ses maande van vanjaar is 160 voorvalle aangemeld teenoor 52 voorvalle verlede jaar, sê Burger.
Volgens Van Rooyen is identiteits- diefstal en bedrog die “snel groei- endste misdade” in Suid-Afrika.
Hoewel diefstal van motors afgeneem het, is daar ’n drastiese toename is finansieringsbedrog deur die gebruik van ’n vals identiteit.
Adv. Jan Henning, SC, gewese adjunkhoof van die nasionale vervolgingsgesag, sê ander “sagte misdaad” soos korrupsie is ook totaal buite beheer hoewel dit nie noodwendig in die statistieke wys nie.
“Daar word tans minder korrupsiesake landwyd ondersoek as wat net die kantoor van die direkteur van openbare vervolging in Johannesburg jare tevore hanteer het.
“Die rede daarvoor is nie ’n afname in korrupsie nie, maar die feit dat spesialispolisie-eenhede wat in die verlede daarop gefokus het, intussen ontbind is,” sê Henning.